Source: https://www.hel.fi/static/public/hela/Kaupunginvaltuusto/Suomi/Paatos/2016/Kanslia_2016-04-27_Kvsto_8_Pk/A6EB256F-6042-4BEB-A253-A743E088FF78/Kampin_korttelin_63_tontin_2_asemakaavan_muuttamin.html
Timestamp: 2020-08-05 08:31:57+00:00
Document Index: 22433682

Matched Legal Cases: ['kko ', '§ 685', '§ 353', '§ 77', '§ 56', '§ 7', '§ 397']

Kampin korttelin 63 tontin 2 asemakaavan muuttaminen (nro 12242, Lönnrotinkatu 3)
HEL 2012-007520 T 10 03 03
Kaupunginvaltuusto päätti kaupunginhallituksen ehdotuksen mukaisesti hyväksyä 4. kaupunginosan (Kamppi) korttelin 63 tontin 2, tason +7,0 yläpuolella olevan alueen, asemakaavan muutoksen 9.12.2014 päivätyn piirustuksen nro 12242 mukaisena ja asemakaavaselostuksesta ilmenevin perustein.
Asemakaavan muutosehdotuksen nro 12242 kartta, päivätty 9.12.2014, päivitetty Kslk:n 9.12.2014 päätöksen mukaiseksi
Asemakaavan muutosehdotuksen nro 12242 selostus, päivätty 9.12.2014, täydennetty 8.3.2016
Vuorovaikutusraportti päivätty 9.12.2014, täydennetty 8.3.2016
Osa päätöshistoriaa (Internet-versio)
Asemakaava päivitetään vastaamaan tontin nykyistä asuinkäyttöä ja rakennus suojellaan.
Tontti merkitään asuinkerrostalojen korttelialueeksi ja rakennus arvokkaine sisätiloineen merkitään rakennustaiteellisesti, historiallisesti ja kaupunkikuvallisesti huomattavan arvokkaana suojeltavaksi. Ensimmäinen kerros Lönnrotinkadun puolella varataan myymälä- ja asiakaspalvelutiloiksi. Pihalle osoitetaan korttelikohtaisten maanalaisten huoltotilojen hissi- ja porrasyhteys sekä ilmanvaihtohormi.
Asemakaavan muutos on valtakunnallisten alueidenkäyttötavoitteiden ja oikeusvaikutteisen yleiskaavan mukainen ja edesauttaa kaupungin strategisten tavoitteiden toteutumista.
Asemakaavan muutos koskee Vanhan Kirkkopuiston laidalla sijaitsevaa Lönnrotinkadun ja Yrjönkadun kulmatonttia.
Alueella on voimassa asemakaava vuodelta 1836, jossa on määritelty ainoastaan tontin rajat. Kortteli kuuluu vuonna 2004 hyväksytyn keskustan maanalaisen huoltoliikenteen ja pysäköinnin asemakaavaan, jossa korttelin kohdalla on huoltoliikenne- ja lastaustila sekä tontin kohdalla sen uloskäynti, hormi ja osa pysäköintilaitoksen ajoyhteyttä.
Alueella on voimassa maankäyttö- ja rakennuslain 53 §:n 1 momentin mukainen rakennuskielto asemakaavan muuttamiseksi. Kantakaupungin alueella voimassa oleva yleiskaavan laatimista koskeva rajattu rakennuskielto, joka koskee 1. kerrosten ja kadunvarsien myymälä-, liike- ja toimitilojen muuttamista asuinkäyttöön, ei koske tätä tonttia.
Tontilla sijaitsee vuosina 1891–1896 rakennettu asuinrakennus, joka oli muutettu vähitellen toimistokäyttöön. Tontille on myönnetty vuonna 2012 rakennuslupa, jonka mukaisesti rakennuksen muutos takaisin asuinkäyttöön valmistui vuonna 2014. Lönnrotinkadun puolella on myymälätila.
Vanha Kirkkopuisto on osa valtakunnallisesti merkittävää Esplanadin-Bulevardin rakennettua kulttuuriympäristöä.
Tontti on yksityisomistuksessa (Fastighets Ab Lönnrotsgatan 3 Kiinteistö Oy).
Asemakaavan muutos on tehty hakemuksen johdosta. Kaavamuutos on hakemuksen mukainen ja sen sisällöstä on sovittu hakijan kanssa.
Tavoitteena on päivittää asemakaava vastaamaan nykyistä asuinkäyttöä, turvata kadunvarsitilan säilyminen myymälätilana, turvata korttelikohtaisen huollon yhteydet sekä asettaa rakennukselle suojelumääräykset.
Tontti on asuinkerrostalojen korttelialuetta (AK). Ullakolle saa rakentaa asuntoja. Ensimmäinen kerros Lönnrotinkadun puolella on varattava myymälä- tai muiksi asiakaspalvelutiloiksi.
Rakennus ja sen arvokkaat sisätilat suojellaan (sr-1). Suojelumerkinnät perustuvat kaupunginmuseon määrittelyyn.
Pihalle osoitetaan korttelikohtaisten maanalaisten huoltotilojen hissi- ja porrasyhteys sekä ilmanvaihtohormi rakennusluvan mukaisesti.
Rakennusoikeus on yhteensä 5 260 k-m².
Rakennuksen muutos takaisin asuinkäyttöön hyvien palvelujen äärelle elävöittää keskustaa. Suojelulla säilytetään kulttuurihistoriallisia arvoja ja tuetaan valtakunnallisten suojelutavoitteiden toteutumista.
Melumääräyksillä huolehditaan asuntojen ääneneristävyydestä liikennemelua ja ilmanvaihdon aiheuttamaa melua vastaan sekä pihan olosuhteista. Tontille osoitettu hissi- ja porrasyhteys sekä uloskäytävät mahdollistavat jatkossa korttelin yhteisen maanalaisen huoltotilan toteuttamisen.
Kaavalla ei ole merkittävää vaikutusta alueen liikenteeseen tai teknisen huollon järjestämiseen. Asemakaavan toteuttamisesta ei aiheudu kaupungille kustannuksia.
Asemakaavan hyväksymisen johdosta tontille asemakaavan laatimiseksi määrätyn MRL 53 §:n 1 momentin mukaisen rakennuskiellon voimassaolo päättyy.
Tontin 4/63/2 omistaja Fastighets Ab Lönnrotsgatan 3 Kiinteistö Oy on hakenut 15.5.2012 asemakaavan muuttamista siten, että rakennus ja ullakko muutetaan asuinkäyttöön ja pohjakerrokseen osoitetaan liiketiloja.
Osallistumis- ja arviointisuunnitelmasta sekä asemakaavan muutosluonnoksesta ei ole esitetty huomautuksia.
Kaavamuutoksen valmistelun yhteydessä on tehty viranomaisyhteistyötä asianomaisten hallintokuntien, kuntayhtymien ja liikelaitosten sekä Museoviraston ja Uudenmaan elinkeino-, liikenne- ja ympäristökeskuksen kanssa.
Viranomaisten kannanotot ja lausunnot ovat liitteenä ja ne on otettu huomioon kaavaehdotuksessa.
Kaupunkisuunnittelulautakunta esitti kaavaehdotuksen hyväksymistä 9.12.2014 ja sen jälkeen kaavaehdotus oli julkisesti nähtävillä 16.1.-16.2.2015.
Ehdotuksesta ei ole esitetty muistutuksia.
 kaupunginmuseo
 rakennusvalvontavirasto
 ympäristölautakunta/ ympäristökeskus
Lausunnoissa ei ollut huomautettavaa. Lautakuntien lausuntojen käsittelyyn ei ole liittynyt äänestyksiä. Kiinteistövirasto toteaa, että maapoliittisia neuvotteluja ei ole tarpeen käydä.
Kaavaehdotukseen ei ole ollut tarpeen tehdä muutoksia.
Kaavaselostusta on täydennetty suunnittelu- ja käsittelyvaiheiden sekä liitteiden osalta.
Päätösehdotus on kaupunkisuunnittelulautakunnan 9.12.2014 tekemän yksimielisen esityksen mukainen. Kaupunkisuunnitteluvirasto on tarkistanut kaavaehdotuksen ja täydentänyt asiakirjoja edellä mainitulla tavalla.
Kaavaratkaisun johdosta ei maanomistajille koidu merkittävää hyötyä, joten kaupunginhallituksen 9.6.2014 (§ 685) tekemän päätöksen mukaiselle maankäyttösopimusmenettelylle ei ole tarvetta.
Kaupunkisuunnitteluvirasto/Koski
Kaupunginhallitus 18.04.2016 § 353
Kaupunginvaltuusto päättää hyväksyä 4. kaupunginosan (Kamppi) korttelin 63 tontin 2, tason +7,0 yläpuolella olevan alueen, asemakaavan muutoksen 9.12.2014 päivätyn piirustuksen nro 12242 mukaisena ja asemakaavaselostuksesta ilmenevin perustein.
Kaupunkisuunnitteluvirasto 8.3.2016
Ksv:n 0888_18, Lönnrotinkatu 3- Yrjönkatu 15, karttaruutu G3
Kaupunkisuunnitteluvirasto on tarkistanut 9.12.2014 päivätyn 4. kaupunginosan (Kamppi) korttelin 63 tontin 2 tason +7,0 yläpuolella olevan alueen asemakaavan muutosehdotuksen nro 12242.
Asemakaavan muutos koskee 4. kaupunginosan (Kamppi) korttelin 63 tontin 2 tason +7,0 yläpuolella olevaa aluetta (Lönnrotinkatu 3), joka sijaitsee Vanhan Kirkkopuiston laidalla Lönnrotinkadun ja Yrjönkadun kulmassa (Lönnrotinkatu 3-Yrjönkatu 15).
Asemakaava päivitetään vastaamaan tontin nykyistä asuinkäyttöä, rakennus suojellaan ja tontin rakennuskielto poistetaan.
Tontti merkitään asuinkerrostalojen korttelialueeksi ja rakennus merkitään rakennustaiteellisesti, historiallisesti ja kaupunkikuvallisesti huomattavan arvokkaana suojeltavaksi (sr-1). Ensimmäinen kerros Lönnrotinkadun puolella varataan myymälä- ja asiakaspalvelutiloiksi. Pihalle osoitetaan korttelikohtaisten maanalaisten huoltotilojen hissi- ja porrasyhteys sekä ilmanvaihtohormi.
Rakennusoikeus on yhteensä 5 260 k-m2, josta myymälä- ja liiketilaa on yhteensä 104 k-m2. Tonttitehokkuus e = 4,47.
Kaavalla ei ole merkittävää vaikutusta alueen liikenteeseen tai teknisen huollon järjestämiseen.
Tontti on yksityisomistuksessa (Fastighets Ab Lönnrotsgatan 3 Kiinteistö Oy). Kaavoitustyö on käynnistetty tontin omistajan aloitteesta. Kaavamuutos on hakemuksen mukainen ja sen sisällöstä on sovittu hakijan kanssa
Kaupunkisuunnittelulautakunta esitti kaavaehdotuksen hyväksymistä. Kaavaehdotus oli julkisesti nähtävillä ja siitä saatiin lausunnot. Niissä ei ollut huomautettavaa asemakaavan muutoksesta. Kaavaehdotukseen ei tehty muutoksia.
Nyt laadittu kaavaratkaisu on uuden yleiskaavaehdotuksen mukainen.
Alueella on voimassa asemakaava vuodelta 1836, jossa on määritelty ainoastaan tontin rajat.
Kortteli kuuluu vuonna 2004 hyväksytyn keskustan maanalaisen huoltoliikenteen ja pysäköinnin asemakaavaan, jossa korttelin kohdalla on huoltoliikenne- ja lastaustila sekä tontin kohdalla sen uloskäynti, hormi ja osa pysäköintilaitoksen ajoyhteyttä.
Alueella on voimassa maankäyttö- ja rakennuslain 53 §:n 1 momentin mukainen rakennuskielto asemakaavan muuttamiseksi sekä maankäyttö- ja rakennuslain 38 §:n 1 momentin mukainen rakennuskielto, joka koskee 1. kerrosten ja kadunvarsien myymälä-, liike- ja toimitilojen muuttamista asuinkäyttöön.
Liitteenä olevassa vuorovaikutusraportissa esitetään yhteenvedot kaavan valmisteluaikana saaduista kannanotoista, mielipiteistä ja lausunnoista sekä vastineet niihin.
Lausunnoissa ei ollut huomautettavaa.
Kiinteistövirasto toteaa, että maapoliittisia neuvotteluja ei ole tarpeen käydä.
Kaavaselostusta on lisäksi täydennetty lisäämällä Ote Helsingin uudesta yleiskaavaehdotuksesta (kaupunkisuunnittelulautakunta 10.11.2015) sekä täydennetty suunnittelu- ja käsittelyvaiheiden osalta.
Vuorovaikutusraportti ovat liitteenä.
Anne Karppinen, arkkitehti, puhelin: 310 37200
anne.karppinen(a)hel.fi
Kiinteistövirasto 19.2.2015
Lönnrotinkatu 3 - Yrjönkatu 15
Kiinteistövirasto toteaa, että asemakaavan muutosalueen tontti
91-4-63-2 on yksityisen omistuksessa.
Tontilla on voimassa asemakaava vuodelta 1863, jossa on määritelty ainoastaan tontin rajat.
Asemakaavan muutoksella päivitetään asemakaava vastaamaan tontin nykyistä asuinkäyttöä, rakennus suojellaan ja tontin rakennuskielto poistetaan.
Kaavamuutoksesta ei koidu tontin omistajalle kaupunginhallituksen 9.6.2014 tekemän maapoliittisen päätöksen edellyttämää merkittävää hyötyä ja maapoliittisia neuvotteluja ei ole siten tarpeen käydä.
Yleisten töiden lautakunta 17.02.2015 § 77
Asemakaavamuutos mahdollistaa historiallisen rakennuksen palauttamisen asumiskäyttöön.
Hankkeella ei ole vaikutusta yleisiin alueisiin.
Yleisten töiden lautakunta puoltaa asemakaavan muutosta nro 12242.
Ympäristölautakunta 10.02.2015 § 56
Kaupunginmuseo Kulttuuriympäristöyksikkö 2.2.2015
Kaupunkisuunnitteluviraston lausuntopyyntö 19.12.2014
Kaupunginmuseo on tutustunut Lönnrotinkatu 3:n asemakaavan muutosehdotukseen ja esittää kulttuurihistorian ja kulttuuriympäristön vaalimisen näkökulmasta lausuntonaan seuraavan.
Asemakaavan tavoitteena on ollut päivittää kaava vastaamaan tontin nykyistä käyttöä asuinrakennuksena. Rakennus on merkitty suojelluksi rakennukseksi ja tontin rakennuskielto poistuu. Alun perin asuintaloksi rakennetun rakennuksen muutos toimistotalosta takaisin asuinrakennukseksi on valmistunut vuonna 2014.
Tontti on merkitty asuinkerrostalojen korttelialueeksi ja rakennus rakennustaiteellisesti, historiallisesti ja kaupunkikuvallisesti huomattavan arvokkaana suojeltavaksi (sr-1). Rakennussuojelu koskee myös sisätiloja. Kadunvarsirakennuksen ensimmäinen kerros Lönnrotinkadun puolella on varattava myymälä- ja asiakaspalvelutiloiksi.
Nyt esillä oleva asemakaavan muutosehdotuksen sr-1 suojelumääräys perustuu museon asettamiin suojelutavoitteisiin. Museo pitää asemakaavan suojelumääräystä hyvänä ja riittävänä. Kaupunginmuseolla ei näin ollen ole huomautettavaa asemakaavan muutosehdotukseen ja se puoltaa muutosehdotuksen hyväksymistä.
7.10.2014 Lausunto annettu
Anne Mäkinen, yksikön päällikkö, puhelin: +358 9 310 36486
anne.makinen(a)hel.fi
Pelastuslautakunta 20.01.2015 § 7
Pelastuslautakunta antoi seuraavan lausunnon Lönnrotinkatu 3:n, Kampin korttelin 63 tontin 2, asemakaavan muutoksesta (nro 12242):
Pelastuslautakunnalla ei ole huomautettavaa asemakaavan muutoksesta. Asemakaavan muutoksella ei ole vaikutusta pelastuslaitoksen toimintaan.
Katja Seppälä, vanhempi palotarkastaja, puhelin: 310 31236
katja.seppala(a)hel.fi
Kaupunkisuunnittelulautakunta 09.12.2014 § 397
Ksv 0888_18, Lönnrotinkatu 3 - Yrjönkatu 15, karttaruutu G3
 9.12.2014 päivätyn 4. kaupunginosan (Kamppi) korttelin 63 tontin 2, tason +7,0 yläpuolella olevan alueen, asemakaavan muutosehdotuksen nro 12242 hyväksymistä
 asemakaavan muutosehdotuksen asettamista nähtäville 30 päiväksi maankäyttö- ja rakennusasetuksen 27 §:n mukaisesti.
 antaa vuorovaikutusraportin mukaiset vastineet esitettyihin mielipiteisiin
 kehottaa kaupunkisuunnitteluvirastoa perimään hakijalta Kustannukset -liitteen mukaiset asemakaavan laatimis- ja käsittelykustannukset asemakaavan hyväksymisen jälkeen.
Rakennusvirasto 16.9.2014
Asemakaava päivitetään vastaamaan tontin nykyistä käyttöä ja tontin rakennuskielto poistetaan.
Tontti merkitään asuinkerrostalojen kortteli-alueeksi. Ullakolle sallitaan asuntoja ja pohjakerrokseen Lönnrotinkadun puolelle määrätään sijoitettavaksi myymälä- ja asiakas-palvelutiloja. Rakennus merkitään rakennus-taiteellisesti, historiallisesti ja kaupunkikuvallisesti huomattavan arvokkaana suojeltavaksi. Tontille pihan puolelle osoitetaan keskustan maanalaiseen huoltotunneliin liittyvä korttelikohtaisen huoltotilan hissi- ja porrasyhteys sekä ilmanvaihtohormi.
Rakennusvirastolla ei ole huomauttamista asemakaavamuutokseen.